1993–94. – 1063 ár frá stofnun Alþingis.

117. löggjafarþing. – 366. mál.

559. Fyrirspurn

til dómsmálaráðherra um löggæslu innan þjóðgarða, fólkvanga og friðlýstra svæða.

Frá Árna R. Árnasyni.

Hvernig er hagað löggæslu í þjóðgörðum, fólkvöngum og á friðlýstum svæðum?

Hvernig er hagað afskiptum af ferðalöngum ef grunur leikur á óheimilum afnotum af neyðarskýlum og neyðarbirgðum, sumarbústöðum eða íbúðarhúsum jarða er falla innan þjóðgarðs, fólkvangs eða friðlýsts svæðis?

Hvaða sérstaða hefur skapast á þessum svæðum?

Er reynt að koma ábendingum um þessi mál á framfæri við ferðaskrifstofur og aðra ferðasala ef ætla má að þær vísi ferðalöngum á neyðarskýli eða íbúðarhús, sbr. 2. lið?

Skriflegt svar óskast.